Z A P I S N I K
26. sjednice Vijeća Mjesnog odbora “Nadbiskup Antun Bauer“
održane dana 29. svibnja 2023. g. s početkom u 20.00 sat  u prostorijama 
Mjesnog odbora „Nadbiskup Antun Bauer“, Bauerova 21

Nazočni članovi Vijeća Mjesnog odbora: Marina Bauer, Ante Barišić i Goranka Tropčić Zekan. Sjednici je prisustvovao i prof. Alen Novosel.
Predsjednica Vijeća Mjesnog odbora pozdravlja sve prisutne i konstatira da su nazočna tri člana/članice Vijeća, te su stečeni uvjeti za raspravu i pravovaljano odlučivanje. 
Prije utvrđivanja dnevnog reda gđa. Tropčić Zekan predlaže usvajanje zapisnika 25. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 25. sjednice Vijeća Mjesnog odbora.
Predsjednica Vijeća otvara raspravu o Dnevnom redu 26. sjednice Vijeća Mjesnog odbora i predlaže izmjene i dopune. Dnevni red dopunjava se točko 4. o problemu parkiranja, a točka o anti grafitnoj aktivnosti premješta se na prvo mjesto. Vijeće jednoglasno, bez rasprave, prihvaća predložene izmjene i dopune i donosi sljedeći:
                                                                 DNEVNI  RED
1. Izvješće o stanju anti grafitnih akcija
2. [bookmark: _Hlk137801848]Prijedlog Odluke o izradi Urbanističkog plana uređenja Soblinec – davanje mišljenja
3. Molba za korištenje prostora za potrebe "Mankind project Croatia"
4. Revizija parkirališnih mjesta – donošenje Zaključka
5. Pitanja i prijedlozi

Ad 1. Izvješće o stanju antigrafitnih akcija

Vijećnik Ante Barišić izvijestio je članove Vijeća o prethodno postignutom dogovoru s ravnateljem Osnovne škole Matka Laginje o održavanje edukativnog predavanja za učenike na temu grafita na pročeljima zgrada ili spomenicima. Dogovoreni termin edukacije je 9.6.2023. godine s početkom u 13 sati. Predavanju bi trebali nazočiti svi učenici od 5. do 8. razreda. 
U nastavku se razgovaralo o operativnim detaljima, te je dogovoreno sljedeće: Nakon uvodnih pozdrava koje će održati ravnatelj, te predstavnici našeg Vijeća MO Nadbiskup Antun Bauer i Vijeća MO Matka Laginje, prvo predavanje održati će prof. Alen Novoselec u trajanju od 15 do 20 minuta, a drugo predavanje će održati prof. Zlatan Krajina u trajanju od 10 do 15 minuta. Nakon predavanja uslijediti će razgovor s djecom.  Edukaciju smo nazvali, na prijedlog prof. Novoseleca Od šaranja do stvaranja. Taj naziv već je bio korišten u anti grafitnim aktivnostima koje je provodio prof. Novoselec, pa su svi članovi glasali pozitivno da isti naziv koristimo i u našoj edukaciji. 
Nakon kraće rasprave odlučili smo pozvati i predstavnike Vijeća gradske četvrti Donji Grad, Skupštine Grada Zagreba i nadležnih gradskih ureda, kao i novinare. Stoga je dogovoreno da ćemo pripremiti Izvještaj za medije, za koji su zaduženi Ante Barišić i Goranka Tropčić Zekan.

Po završetku ove točke, prof. Novoselec je napustio sjednicu Vijeća, koje je nastavilo rad po narednim točkama Dnevnog reda.

Ad. 2. Prijedlog Odluke o izradi Urbanističkog plana uređenja Soblinec – davanje mišljenja

Članovi Vijeća informirani su o Prijedlogu odluke o izradi Urbanističkog plana uređenja Soblinec, te donose:

Z A K L J U Č A K
o prijedlogu Odluke o izradi o izradi Urbanističkog plana uređenja Soblinec

1. Vijeće Mjesnog odbora „Nadbiskup Antun Bauer“ daje pozitivno mišljenje o prijedlogu Odluke o izradi Urbanističkog plana uređenja Soblinec.

2. Ovaj se zaključak dostavlja Vijeću Gradske četvrti Donji grad.


Ad 3.  Zahtjev za korištenje prostora Građanska inicijativa Mankind  project Croatia

Članovi Vijeća raspravljali su o pristiglom Zahtjevu za povremeno korištenje prostora mjesne samouprave od strane građanske inicijative Mankind project Croatia. Prostor bi koristili srijedom od 18.30 do 22 h u periodu od 24.5. do 30.8.2023. godine. Obzirom na termin održavanja sjednice Vijeća, termin je izmijenjen na način da se kao početak računa 31.5.2023.
Članovi Vijeća jednoglasno su odobrili korištenje prostora, o čemu se donosi sljedeći:

                                              Z A K L J U Č A K

1. Građanskoj inicijativi „Mankind project Croatia“ (dalje Korisnik) odobrava se povremeno korištenje dvorane u objektu mjesne samouprave, Zagreb, Bauerova 21 u terminu  srijedom  od 18,30 - 23,00 sata u period od 31.5. do 30.8.2023.

2. Prostor iz točke 1. ovog zaključka Korisnik će koristit, bez naknade.

3. Korisnik se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 


Ad.4. Revizija parkirališnih mjesta na području MO Nadbiskup Antun Bauer

Problem parkirališnih mjesta na području našeg Mjesnog odbora je sve izrazitiji, pogotovo što se odobrava sve više terasa za potrebe ugostiteljskih lokala, a također radi radova i obnove zgrada ili pojedinačnih stambenih jedinica u zgradama je sve više parkirališnih mjesta zauzeto radi potrebe radova. Tako građanima ostaje sve manje slobodnih parkirališnih mjesta i stoga učestalo dobivamo primjedbe građana da je potrebno nešto napraviti kako bi riješili ili barem ublažili taj problem. Radi učestale potrebe za traženjem slobodnog parkirališnog mjesta, građani višekratno kruže automobilima i tako dodatno zagađuju okoliš, te proizvode buku, posebice u noćnim satima, a pri tome se može vidjeti relativno puno slobodnih parkirališnim mjesta rezerviranih za parkiranje vozila osoba s invaliditetom.
Stoga su, nakon kraće rasprave, svi prisutni članovi vijeća odlučili su da je potrebno izvršiti reviziju javnih parkirališta na području našeg MO koja su rezervirana i obilježena za parkiranje vozila osoba s invaliditetom, te donijeli sljedeći:

ZAKLJUČAK
o potrebi revizije parkirališnih mjesta rezerviranih za parkiranje osoba s invaliditetom

1. Vijeće Mjesnog odbora „Nadbiskup Antun Bauer“ moli nadležni gradski ured da provede reviziju  parkirališnih mjesta rezerviranih za parkiranje osoba s invaliditetom na području Mjesnog odbora „Nadbiskup Antun Bauer“.

2. Ovaj se zaključak dostavlja Vijeću Gradske četvrti Donji grad.


Ad. 5. Pitanja i prijedlozi

Nije bilo pitanja i prijedloga.

Sjednica je završila u 21.40.
Zapisnik vodila: Goranka Tropčić Zekan

MJESNOG ODBORA

